Diari Oficial de la Generalitat Valenciana


Sumari del DOGV 4684, del 04-02-2004 (2004/407)

Actuacions de juí verbal número 829/2002. Cèdula de notificació.
----------------------------------------------------------------

### Dades del document

Número de DOGV
:   4684

Data del DOGV
:   04-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/407


Organisme emissor
:   Jutjat de Primera Instància Número 11 de València

Tipus de document
:   Anunci

Actuacions de juí verbal número 829/2002. Cèdula de notificació. [2004/Q407]
  
Procediment: assumpte civil 829/2002
  
Part demandant: José Gómez Fuentes
  
Parts demandades: Juan Carlos Giraldos Dasí, Javier Villegas Cebrián, Línea Directa Aseguradora, SA, i Consorcio Compensación de Seguros.
  
Al juí a què es fa referència s'ha dictat la següent sentència, l'encapçalament i la decisió de la qual, literalment, diu així:
  
«Sentència número 184/2003
  
València, 29 de juliol de 2003
  
Francisco de Asís Silla Sanchis, magistrat jutge del Jutjat de Primera Instància número 11 de València i partit, ha vist les presents actuacions de juí verbal número 829/2002, que se seguixen a instància de José Gómez Fuentes, representat pel procurador dels tribunals Javier Roldán García, assistit del lletrat Javier Fuertes Vidal, contra Juan Carlos Giraldos Dasí, declarat en rebel·lia, Javier Villegas Cebrián i contra l'entitat d'assegurances Línea Directa Aseguradora, representada per la procuradora dels tribunals Belén Alcón Espinosa i assistida del lletrat Pascual del Portillo Alcántara i contra el Consorcio de Compensación de Seguros, assistit i representat per l'advocat de l'estat, sobre reclamació de quantitat en concepte d'indemnització per danys i perjuís derivats de la circulació de vehicles de motor.
  
Decisió
  
Amb l'estimació parcial de la demanda formulada per José Gómez Fuertes, representat pel procurador dels tribunals Javier Roldán García, contra Juan Carlos Giraldos Dasí, declarat en rebel·lia, Javier Villegas Cebrián i contra el Consorcio de Compensación de Seguros, assistit i representat per l'advocat de l'estat i contra l'entitat d'assegurances Línea Directa Aseguradora, representada per la procuradora dels tribunals Belén Alcón Espinosa, absolc esta darrera de les pretensions dirigides contra ella en la demanda, sense que procedisca cap pronunciament sobre les costes i condemne els altres demandats solidàriament a pagar a l'actor la quantitat de huit-cents setanta euros i cinquanta-dos cèntims (870,52 euros) més l'interés legal dels diners incrementat en el 50% des del 21 d'abril de 2001 fins al pagament complet, interés que no serà inferior al 20% a partir del 21 d'abril de 2004, així com al pagament de les costes del present juí.
  
Notifiqueu la present resolució a les parts, i feu-los saber que esta resolució es pot recórrer en apel·lació davant l'Audiència Provincial de València. El recurs s'haurà de preparar a través d'un escrit que caldrà presentar en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, i manifestant la voluntat de recórrer, amb expressió dels pronunciaments que impugna.
  
Esta és la meua sentència, la qual es portarà al llibre de les de la seua classe i la secretària estendrà en les actuacions el testimoni oportú, definitivament jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de data de hui, el magistrat jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat així com en el Diari Oficial de la Generalitat Valenciana per a portar a efecte la diligència de notificació al codemandat Juan Carlos Giraldos Dasí de la sentència dictada en estes actuacions.